CELEX: 32018D0882
Language: et
Date: 2018-06-18 00:00:00
Title: Nõukogu otsus (ÜVJP) 2018/882, 18. juuni 2018, mis käsitleb teatavate palestiinlaste ajutist vastuvõtmist Euroopa Liidu liikmesriikides ning millega muudetakse ühist seisukohta 2002/400/ÜVJP

19.6.2018   
            
            
               ET
            
            
               Euroopa Liidu Teataja
            
            
               L 155/8
            
         NÕUKOGU OTSUS (ÜVJP) 2018/882,
   18. juuni 2018,
   mis käsitleb teatavate palestiinlaste ajutist vastuvõtmist Euroopa Liidu liikmesriikides ning millega muudetakse ühist seisukohta 2002/400/ÜVJP
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29 ning artikli 31 lõiget 1,
   ning arvestades järgmist:
   
               (1)
            
            
               Nõukogu võttis 18. aprillil 2016 vastu otsuse (ÜVJP) 2016/608, (1) milles sätestati teatavate palestiinlaste riiklike lubade kehtivuse pikendamine ühises seisukohas 2002/400/ÜVJP (2) osutatud liikmesriikide territooriumile sisenemiseks ja seal viibimiseks täiendavalt 24 kuu võrra.
            
         
               (2)
            
            
               Küprose Vabariik tuleks lisada ühise seisukoha 2002/400/ÜVJP artiklis 2 osutatud liikmesriikide loetellu.
            
         
               (3)
            
            
               Ühise seisukoha 2002/400/ÜVJP kohaldamise hindamise põhjal leiab nõukogu, et kõnealuste lubade kehtivust tuleb pikendada täiendavalt 24 kuu võrra,
            
         ON VASTU VÕTNUD KÄESOLEVA OTSUSE:
   Artikkel 1
   Ühise seisukoha 2002/400/ÜVJP artiklis 2 osutatud liikmesriigid pikendavad kõnealuse ühise seisukoha artikli 3 alusel liikmesriikide territooriumile sisenemiseks ja seal viibimiseks antud riiklikke lubasid täiendavalt 24 kuu võrra, alates 31 jaanuarist 2018.
   Artikkel 2
   Ühist seisukohta 2002/400/ÜVJP muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Käesolev ühine seisukoht puudutab kolmeteist palestiinlast, kes kuulusid sellesse palestiinlaste rühma, mille rahumeelse evakueerimise kohta Petlemma Kristuse sünnikirikust võtsid Palestiina omavalitsus ja Iisraeli valitsus 5. mail 2002. aastal vastu vastastikuse mõistmise memorandumi ning kes andsid nõusoleku, et nad suunatakse ajutiselt neid vastuvõtvatesse Euroopa Liidu liikmesriikidesse.“
            
         
               2)
            
            
               Artikkel 2 asendatakse järgmisega:
               „Artikkel 2
               Artiklis 1 osutatud kolmteist palestiinlast võetakse vastu ajutiselt ja eranditult humanitaarsetel põhjustel järgmistesse liikmesriikidesse: Belgia, Kreeka, Hispaania, Iirimaa, Itaalia, Küpros ja Portugal.“
            
         Artikkel 3
   Käesolev otsus jõustub selle vastuvõtmise päeval.
   
      Luxembourg, 18. juuni 2018
      
         
            Nõukogu nimel
         
         
            eesistuja
         
         R. PORODZANOV
      
   
   
      (1)  Nõukogu 18. aprilli 2016. aasta otsus (ÜVJP) 2016/608, mis käsitleb teatavate palestiinlaste ajutist vastuvõtmist Euroopa Liidu liikmesriikides (ELT L 104, 20.4.2016, lk 18).
   
      (2)  Nõukogu 21. mai 2002. aasta ühine seisukoht 2002/400/ÜVJP, mis käsitleb teatavate palestiinlaste ajutist vastuvõtmist Euroopa Liidu liikmesriikides (EÜT L 138, 28.5.2002, lk 33).